open-index/open-wikipedia-markdown huggingface dataset:
Carabus cancellatus

* *C. c. alessiensis* 
* *C. c. balcanicus* 
* *C. c. carinatus* 
* *C. c. emarginatus* 
* *C. c. excisus* 
* *C. c. graniger* 
* *C. c. intermedius* 
* *C. c. mimus * 
* *C. c. tibiscinus*  

 
***Carabus cancellatus*** er en av billene i delgruppen (underfamilien) jordløpere i familiegruppen løpebiller.   Systematikken følger Carabidae of the World.

## Utbredelse
*Carabus cancellatus* finnes i nesten hele Europa, men er noe sjeldnere helt i sør og vest. Den er utbredt østover i Asia. Finnes i Norge.

## Utseende
*Carabus cancellatus* er messingfarget, mens halskjoldet vanligvis er mer kobberfarget rødt.  Antennenes første ledd er røde, av og til også lårene. Den er mellom 20-27&nbsp;mm lang. Slekten *Carabus* er slekten med de «ekte jordløperne».  Beina er lange løpebein, kroppen er elegant bygd. Dekkvingene har hver tre langsgående lengdestrimler eller riller, der mellomromene har små knøler (opphøyninger).  Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se). 

## Levevis
*Carabus cancellatus* er vanligvis nattaktiv og lever som predator på andre dyr, den finnes vanligvis i tilknytning til kulturlandskapet.  De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.

Larvene er mørke og opptil 30&nbsp;mm lange. De lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  

## Referanser




## Litteratur
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232.
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.

## Eksterne lenker
* 
* ''Carabus cancellatus'' – Database Carabidae of the World – engelskspråklig
* ''Carabus cancellatus'' - Fauna Europaea - engelskspråklig
* Norsk Entomologisk forening
Dust

**Dust** har flere betydninger:

* Støv, små, faste partikler
* Idiot, en personkarakteristikk
* Dust (album), musikkalbum med Screaming Trees
Sankuru (elv)

**Sankuru** er ei elv i Den demokratiske republikken Kongo. Den er rundt 1&nbsp;150&nbsp;kilometer lang, og er den lengste sideelva til Kasai, som igjen munner ut i Kongoelva.

I dens øvre løp blir den også kalt **Lubilash**. Den renner først mot nord og deretter mot vest, og passerer flere byer, hvorav de viktigste er Mbuji-Mayi og Lusambo. Den munner ut i Kasai nær Bena-Bendi.

## Referanser


## Eksterne lenker
*
Graham Broad

**Graham Broad** (født 10. mars 1957 i Hammersmith i London) er en engelsk musiker kjent som trommeslager i bandet Bill Wyman's Rhythm Kings og for Roger Waters fra Pink Floyd. Han har spilt profesjonelt siden han studerte ved Royal College of Music i 1970.

Gjennom sine år som aktiv musiker har Broad spilt med artister som Tina Turner, The Beach Boys, Jeff Beck, Van Morrison, Bryan Adams, Bill Wyman, George Michael og flere andre. Siden 1987 har Broad stort sett spilt på både utgivelser og turnéer med Roger Waters. Han deltok blant annet på utgivelsen *[[Radio K.A.O.S.]]* og den påfølgende turnéen. I 1990 var han medlem av Waters «Bleeding Heart Band» og fremførte The Wall Live in Berlin.

I 1992 deltok han på Waters tredje soloutgivelse *[[Amused To Death]]*, og i 1999 inviterte Waters han til å delta på turnéen som resulterte i utgivelsen *[[In the Flesh Live]]*, og som spente fra 1999 til 2002 og var innom flere kontinenter. Broad deltok også på turnéen *[[The Dark Side of the Moon Live]]* som begynte i juni 2006 og som egentlig skulle avsluttes i juli 2007, men som ble forlenget med ytterligere konserter frem til sommeren 2008. Broad er også et bandmedlem av Bill Wyman's Rhythm Kings og deltok på utgivelsen *Double Bill* som kom ut i 2001.

## Referanser


## Litteratur
* 
## Eksterne lenker
* 
* 
*
Valerio Checchi

**Valerio Checchi** (født 3. april 1980 i Subiaco) er en italiensk langrennsløper.

Checchi debuterte i verdenscupen 8. desember 2001 ved å bli nr 71. av 100 deltakere på 10&nbsp;km klassisk i Cogne.

Han fikk fast plass på Italias verdenscuplag i sesongen 2002/03, og tok sine første verdenscuppoeng i Otepää i januar 2003. Han ble nr. 19 på 30&nbsp;km klassisk, og ble dermed tatt ut til VM 2003 i italienske Val di Fiemme. Hans beste plassering var en 28.-plass på 30&nbsp;km klassisk, som ble arrangert som fellesstart.

I sesongen 2003/04 plasserte Checchi seg for første gang blant de 10 fremste i et verdenscuprenn. I finske Kuusamo ble han nummer åtte på 15&nbsp;km klassisk. Under VM 2005 i Oberstdorf forbedret han sin tidligere VM-innsats, og ble nr 24 på jaktstarten og nr. 18 på femmila, som gikk i klassisk stilart. Den påfølgende sesongen forbedret Checchi sine resultater ytterligere, og hadde flere plasseringer blant de 10 beste.

Sesongen 2006/07 oppnådde Checchi skuffende resultater, men et år senere fikk an sitt gjennombrudd i verdenseliten. I desember 2007 ble han nummer fire på 15&nbsp;km fristil i Rybinsk. Den første pallplasseringen kom i starten av Tour de Ski 2007/08, der han ble nummer 3 på 15&nbsp;km fristil i Nové Město. I den andre jaktstarten i Nové Město ble han nummer to, bare slått av landsmannen Pietro Piller Cottrer.

25. januar 2008 vant han sitt første verdenscuprenn, 15&nbsp;km fristil i Canmore, foran René Sommerfeldt. Sammenlagt endte han på en tiendeplass i verdenscupen 2007/08.

### Sammenlagtresultater i verdenscupen i langrenn

## Referanser


## Eksterne lenker
* 
*  (italiensk)
Mildura

**Mildura** er en by i nordvestlige Victoria i Australia. Mildura ligger i Sunraysia regionen langs elva Murray. Mildura er kjent som sentrum for Victorias landbruk. Blant annet står området for 80% av Victorias drueproduksjon.

Navnet Mildura er aboriginsk og betyr «såre øyne».

La Trobe University har en regional campus i Mildura.

## Referanser


## Eksterne lenker
*
Dmitrij Laptev

**Dmitrij Jakovlevitsj Laptev** (russisk: Дмитрий Яковлевич Лаптев, født 1701, død ) var en russisk viseadmiral og utforsker av Arktis.

## Liv og virke
### Bakgrunn
Dmitrij Laptev ble født i landsbyen Bolotovo, nær Velikije Luki, i 1701. Bolotovo var eid av hans far Jakov Laptev. Jakovs bror, Prokofiy Laptev, eide et gods i nærheten, kalt Pokarevo, hvor Dmitrijs fetter, Khariton Laptev, ble født i 1700.

### Offiser, oppdagelsesreisende
Dmitrij Laptev startet startet sin karriere i marinen som en kadett i 1718. I 1736 ble han utnevnt til leder for en av gruppen i den andre Kamtsjatkaekspedisjonen. Etter sine reiser til lands og til havs i 1739&mdash;1742 beskrev Laptev kystlinjen fra munningen av Lena til Kapp Bolsjoj Baranov (øst for Kolymas munning), nedslagsfeltet og munningen til elva Anadyr, og landruten fra Anadyrfestningen til Penzjinskajabukta. I 1741&mdash;1742 kartla Laptev elvene i Bolsjoj Anjuj og Anadyr. Etter ekspedisjonen fortsatte han sin militærtjeneste i Østersjøflåten. Laptev ble forfremmet til viseadmiral i 1762, og gikk av samme år. 

Laptevhavet er oppkalt etter Dmitrij Laptev (og Khariton Laptev). Et nes i deltaet til elva Lena, og et sund mellom Bolsjoj Ljakhovskijøya og det asiatiske fastlandet bærer også hans navn. 

## Kilder
* Laptev-fetterne (russisk)
Fangemerker i tyske konsentrasjonsleirer

**Fangemerker i tyske konsentrasjonsleirer** var tøymerker for fangene i de tyske nazistenes konsentrasjons- og utryddelsesleire før og under andre verdenskrig. Dette var kjennemerker som ble båret på fangedraktene og viste hvordan fangene var inndelt i grupper etter rasemessig opphav, kriminell bakgrunn og annet. Merkene var hovedsakelig trekantet og ble festet til jakker og skjorter.

Systemet med farger og former ble bestemt på midten 1930-tallet og dannet grunnlaget for bruken seinere. Utforming og omfang varierte noe fra leir til leir.

## Se også
* Konsentrasjonsleir
* Holocaust, nazistenes jødeutryddelser 1941–1945
* Homofile i det nasjonalsosialistiske Tyskland og under holocaust

## Referanser


## Eksterne lenker
*
Myron

**Myron** (gresk Μύρων) var en billedkunstner i antikkens Hellas. Han levde på 400-tallet f.Kr. Hans statuer gir inntrykk av at han viste interesse for anatomi og bevegelse. Hans mest kjente verk er *[[Discobolus]]* (*Diskoskasteren*), som er bevart gjennom flere kopier. Han laget også skulpturer av «Persevs med Medeas hode» og gruppen «Athene og Marsyas».
## Referanser
Rustdvergmåler

**Rustdvergmåler** (*Eupithecia icterata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*). Den finnes nord til Møre og Romsdal i Norge.

## Utseende
En liten (vingespenn 20 – 23 mm), slank, gråaktig måler, likevel en av den største dvergmålerne (*[[Eupithecia]]* spp.). Den kjennes vanligvis lett på den store, rustbrune flekken i forvingen. **Forvingen** er lyst grå med en oval, svart flekk i midten. Langs ytterkanten er det en mindre tydelig, ofte oppbrutt, bølgete, hvit tverrstripe. Midt i vingen er det en lyst rustbrun flekk som varierer sterkt i størrelse. Noen ganger er den ganske liten, men ofte dekker den det meste av vingeflaten. **Bakvingen** er lysgrå. Larven er lyst gråbrun, med spredte, små, hvite vorter over hele kroppen og en rekke av pileformede, mørkbrune flekker langs ryggen.

## Levevis
Larven lever på blomster av planter i kurvplantefamilien (Asteraceae), mest på ryllik (*Achillea millefolia*) og nyseryllik (*Achillea ptarmica*), men også på reinfann (*Tanacetum vulgare*) og burot (*Artemisia vulgaris*). De voksne målerne flyr om natten i juli – august, og kommer gjerne til lys.

## Utbredelse
Arten finnes i hele Europa og også i Nord-Afrika og Nord-Asia.
I Norge forekommer den på østlandet, vestover langs kysten til Hordaland, og er også funnet i Møre og Romsdal.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia icterata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Burotdvergmåler

**Burotdvergmåler** (*Eupithecia succenturiata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*). Den finnes nord til Trøndelag i Norge, men mangler på Vestlandet.

## Utseende
En liten (vingespenn 20 – 25 mm), slank, hvit og grå måler, en av de største dvergmålerne  (*[[Eupithecia]]* spp.). Den kan kjennes forholdsvis lett på at det er så mye hvitt i vingene og på av ryggsiden av forkroppen er hovedsakelig hvit. Forkroppen er hvit på overisden bortsett fra en grå "krage" lengst foran. Bakkroppen er grå med en rekke av små, svarte flekker langs ryggen, det bakerste leddet er hvitt. **Forvingen** har et hvitt felt langs midten som går fra roten og omtrent 2/3 ut i vingen. Midt i vingen er det en oval, svart flekk. I den ytre delen et jevnbredt, hvitt tverrbånd, utenfor dette en smal, hvit, siksak-linje. **Bakvingen** er lyst grålig. Larven er lysbrun med tallrike, små, hvite vorter spredt over hele kroppen. Den har en smal, hvit sidestripe og en rekke av rombeformede, brune flekker langs ryggen.

## Levevis
Larvene lever på blomstene av burot (*Artemisia vulgaris*), av og til også på ryllik (*Achillea* spp.), reinfann (*Tanacetum vulgare*), sløke (*Angelica sylvestris*) og blåbær (*Vaccinium myrtillus*). De voksne målerne flyr om natten i juni – august og kommer gjerne til lys.

## Utbredelse
Arten finnes i den den palearktiske sone. I Norge er den funnet nord til Nord-Trøndelag, men mangler i Rogaland og Hordaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia succenturiata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Carabus granulatus

* *C. g. corticalis* 
* *C. g. duarius* 
* *C. g. leander* 
* *C. g. telluris* 
* *C. g. yezoensis* 
* *C. g. hibernicus* 

***Carabus granulatus*** er en av billene i delgruppen (underfamilien) jordløpere i familiegruppen løpebiller.   Systematikken følger Carabidae of the World.

## Utbredelse
*Carabus granulatus* finnes i nesten hele Europa, men er noe sjeldnere helt i sør og vest. Den er utbredt østover i Asia. Finnes i Norge.

## Utseende
*Carabus granulatus* har en messingfarget overside, men varierer fra bronsefarge til grønnlig og svart.  Antenner og bein er svarte. Antennens første ledd er svart. Den er mellom 16-23&nbsp;mm lang. Slekten *Carabus* er slekten med de «ekte jordløperne».  Beina er lange løpebein, kroppen er elegant bygd. Dekkvingene har hver tre langsgående lengdestrimler eller riller, der mellomromene har små knøler (opphøyninger).  Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se). 

## Levevis
*Carabus granulatus* er vanligvis nattaktiv og lever som predator på andre dyr. Dden finnes på litt fuktige steder, ofte langs vassdrag og strender med leiregrunn. den finnes vanligvis i tilknytning til kulturlandskapet.  De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.

Larvene er mørke og opptil 25&nbsp;mm lange. De lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  

## Referanser


## Litteratur
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232.
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.

## Eksterne lenker
* 
* ''Carabus granulatus'' – Database Carabidae of the World – engelskspråklig
* ''Carabus granulatus'' - Ground Beetles of Ireland - engelskspråklig
* ''Carabus granulatus'' - Fauna Europaea - engelskspråklig
* Norsk Entomologisk forening
Western Bulldogs

**Western Bulldogs** (tidligere **Footscray Football Club**) er et australsk fotballag (AFL) fra West Footscray i Vest-Melbourne i Australia. Mesteparten av klubbens supportere er fra arbeiderklassen. De spiller hjemmekampene ved Etihad Stadium i Melbourne sentrum. 

## Eksterne lenker
*
Christopher Henriksen

**Christopher Henriksen** (født 21. juli 1985) er en norsk ishockeyspiller, oppvokst på Høybråten i Oslo.

Henriksen debuterte i norsk første divisjon på Furusets A-lag i 2003/04-sesongen, før han fortsatte karrieren i Manglerud/Star. Han returnerte til Furuset i 2005, og etter et kort opphold i VIF i 2007, returnerte han igjen til «moderklubben» Furuset. I 2008-sesongen meldte Henriksen overgang til Lørenskog, etter manglende lønnsutbetalinger fra Furuset.

## Eksterne lenker
* Spillerprofil på eurohockey.net
Kveilerør

**Kveilerør** er metallrør, normalt i størrelsen 1" – 2,875", brukt i intervensjoner i olje- og gassbrønner. Metallrøret er kveilet opp på store tromler. Kveilerør blir ofte brukt til å utføre de samme operasjonene som med kabelutstyr. Fortrinnet til kveilerør er at det kan pumpes kjemikalier gjennom røret, samt at en kan bruke vekt og skyve røret ned i brønnen, i stedet å være avhengig av tyngdekraften slik som man er med kabelutstyr.
Liste over ordførere i Beitstad

**Liste over ordførere i Beitstad** viser navn, parti og funksjonsperiode for ordførere i Beitstad kommune i Nord-Trøndelag fra innføringen av formannskapslovene i 1837 til etableringen av storkommunen Steinkjer i 1964.

## Referanser
The Platinum Collection

***The Platinum Collection*** kan referere til:

* *[[The Platinum Collection (Tina Turner)]]*
* *[[The Platinum Collection (Sounds of Summer Edition)]]*
* *[[The Platinum Collection (Deep Purple)]]*
* *[[The Platinum Collection (Faith No More)]]*
* *[[The Platinum Collection (Genesis)]]*
* *[[The Platinum Collection (Queen)]]*
DistroWatch

**DistroWatch** er en taiwansk nettside som inneholder nyheter, rankinger og generell informasjon om forskjellige linuxdistribusjoner så vel som andre frie og åpne operativsystemer som OpenSolaris, MINIX og frie avarter av BSD (OpenBSD, FreeBSD, NetBSD, etc.).

Nettstedet ble opprettet den 31. mai 2001, og ble opprinnelig vedlikeholdt av Ladislav Bodnar. I november 2008 bestemte han seg for å slutte som redaktør av nettstedet, men fortsette å vedlikeholde det.  Ny redaktør ble Chris Smart.

Den 15. juli 2020 presenterte nettstedet 909 frie operativsystemer. Av disse var 274 aktive, 56 var sovende, mens 579 var tidligere og historiske operativsystemer.

## Statistikk
Den 27. januar 2023 presenterte nettstedet 944 frie operativsystemer. Av disse var 268 aktive, 45 var sovende, mens 631 var tidligere og historiske operativsystemer.

### Type operativsystem

### Pakkesystemer

### Operativsystemfamilier

## Referanser


## Eksterne lenker
*
Liste over ordførere i Aker

**Liste over ordførere i Aker** viser navn, parti og funksjonsperiode for ordførere i Aker fra innføringen av formannskapslovene i 1837 til sammenslåingen med Oslo i 1948. Oslo (tidligere Kristiania) ble utvidet med områder overført fra Aker kommune i 1859 og 1878. 

## Se også

* Liste over ordførere i Oslo

## Kilder
*
Ryllikdvergmåler

**Ryllikdvergmåler** (*Eupithecia millefoliata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*). Arten ble funnet for første gang i Norge ved Kristiansand i 2000 (https://web.archive.org/web/20080917003231/http://www.nhm.uio.no/norlep/suppleringer/katalogoppdatering_2000.html).

## Utseende
En liten (vingespenn 20 – 23 mm), slank, blekt grå måler uten noen spesielle feltkjennetegn. Den hører til de artene der man bør dissekere kjønnsorganene for å bestemme den sikkert. Forvingen er blekt grøbrun med utydelige, lyse tverrbånd og en mer eller mindre tydelig, mørk flekk i midten. Larven er lyst gulbrun med tallrike, små, hvite vorter over hele kroppen. Den har en del påfallende, kraftige, hvite børster og pileformede, mørkbrune flekker på ryggen. 

## Levevis
Arten lever på tørre, varme enger der larvene utvikler seg på blomster og frøemner av ryllik (*Achillea millefolia*). De voksne målerne flyr om natten i juni – juli og kommer gjerne til lys.

## Utbredelse
Arten finnes i Europa, men er sjelden i de fleste områder. I Norge ble den første gang funnet på Kjevik ved Kristiansand i 2000. Et eldre funn fra Vestfold viste seg å være en feilbestemmelse (https://web.archive.org/web/20080917003231/http://www.nhm.uio.no/norlep/suppleringer/katalogoppdatering_2000.html).

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8
* Aarvik, Leif og Berggren, Kai (2001) *Nye funn av norske sommerfugler 2000.* html

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia millefoliata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
K3b

**k3b** (fra **KDE Burn Baby Burn**) er et program for produksjon av CD-er og DVD-er for KDE. Det gir et grafisk brukergrensesnitt der man kan gjøre små oppgaver som å lage en lyd-CD fra lydfiler eller kopiere en CD/DVD, og også mer avanserte oppgaver, som å lage CD/DVD-er for eMoviX. Programmet kan også lage direkte kopier fra plate til plate. Programmet har mange standardinnstillinger som avanserte brukere kan endre. Selve arbeidet i K3b blir gjort av kommandolinjeprogrammene cdrecord eller wodim, cdrdao og growisofs. I versjon 1.0 har K3b en innebygd DVD-ripper.

## Referanser

## Eksterne lenker
*
Liste over ordførere i Vestby

**Ordførere i Vestby**. Vestby prestegjeld ble opprettet som eget formannskapsdistrikt med formannskapslovene av 1837, mens ladestedene Son og Hølen fikk eget formannskap. Hølen ble innlemmet i Vestby i 1943, og Son i 1964.

## Ordførere 1945–1963

## Ordførere etter 1964

## Se også
* Liste over ordførere i Son og Hølen 1837&ndash;1847
* Liste over ordførere i Hølen 1847&ndash;1943
* Liste over ordførere i Son 1847&ndash;1963

## Referanser
Liste over ordførere i Ogndal

**Liste over ordførere i Ogndal** viser navn, parti og funksjonsperiode for ordførere i Ogndal kommune i Trøndelag fra opprettelsen av kommunen i 1885 til etableringen av storkommunen Steinkjer i 1964.

Kommunen endret navn fra Skei til Ogndal i 1900.

## Se også
* Liste over ordførere i Steinkjer

## Eksterne lenker
* Ordførere i Ogndal kommune. Steinkjerleksikonet
Kystdvergmåler

**Kystdvergmåler** (*Eupithecia subumbrata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*). I Norge der den sjelden og finnes bare på Sørlandet og det sørligste Østlandet.

## Utseende
En liten (vingespenn 16 – 21 mm), slank, blekbrun måler. Denne arten har ingen slående feltkjennetegn og man må sannsynligvis undersøke kjønnsorganene for å bestemme den med sikkerhet. **Forvingen** er blekt gråbrun med en oval, mørk flekk i midten og lyse tverrbånd, men tegningene er vanligvis utydelige. **Bakvingen** er skittenhvit, brun langs ytterkanten. Larven er lang og tynn, enten lysbrun eller grønn, med spredte, små, hvite vorter.

## Levevis
Denne arten finner man helst på litt fuktige, gresskledte områder, blant annet strandenger.
Larvene lever på blomster og frøemner av forskjellige urter, særlig rødknapp (*Knautia arvensis*) og haukeskjegg (*Crepis* spp.). De voksne målerne flyr fra kveldingen og utover i juni – juli, men kommer sjelden til lys.

## Utbredelse
Arten finnes i hele Europa og i Nord-Asia. I Norge er den funnet langs kysten til Vest-Agder, men den er sjelden og er listet som Nær truet (NT) på Norsk rødliste for arter fra 2006.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia subumbrata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Sverre Cornelius Lund

**Sverre Cornelius Lund** (født 9. desember 1931, død 21. oktober 2012)
var en norsk trekkspiller kjent fra kringkasting og plateutgivelser.

Han bodde sine barneår i Hellandsbygd i Sauda.

På 60-tallet utga han flere plater blant annet med Frank Cook og Arnstein Johansen.  Senere har han spilt med Kringkastingsorkestret og Stavangerensemblet. Han var med på å starte Norske Trekkspilleres Landsforbund og ellers
tretti lokale klubber, deriblant i Narvik der han tidvis var bofast.  I Oslo drev han egen musikkforretning i flere titalls år.  Han forestod designet til trekkspillet *Cornelli Gold* og *Excelsior Tosca*.

Han var far til vokalisten Geir Cornelius Lund (1963–2008) og mezzosopran Elisabeth Cornelius-Lund (1957–). Han var mye bosatt i Narvik, der kona Gerd var fra. 

Sverre Cornelius Lund døde den 21. oktober 2012 og ble bisatt ved Håkvik kapell i Narvik den 6. november samme år. 

## Utmerkelser
* Æresmedlem i Norske Trekkspilleres Landsforbund
* Vågåfatet 1996 delt med Arnstein Johansen

## Utgivelser
* *Spelar Andrew Walters melodier til Rickie Løws Orkester* (POLS LP, 1980)

## Referanser
Shivers (spill)

***Shivers*** er et pek og klikk-PC-spill som ble gitt ut av Sierra Online i 1995. Spillet fikk en oppfølger i 1997 som het *[[Shivers II: Harvest of Souls]]*. I Europa fikk det andre spillet i serien bare navnet «*Harvest of Souls*». Begge spillene er produsert av Wendy Albee.

## Handling
Sir Hubert Windlenot tilhører den britiske adelen som arkeolog, og medlem av Royal Society. Hans kontroversielle interesser er blant annet teorien om at jorden er hul, Atlantis og kryptozoologi. Dette gjør at han blir ansett som en sprø vitenskapsmann. Han frasa seg sitt liv som adel, flyttet til Amerika, og forsøkte å åpne «Professor Windlenots Museum of the Strange and Unusual» i Mt. Pleasant, Ohio, dedikert til hans merkelige funn og hypoteser. Museet inneholder blant annet en underjordisk labyrint, et drivhus og en diorama dedikert til Atlantis. Men museet ble aldri ferdig før professoren på mystisk vis forsvant.

Spilleren får rollen som en tenåring som, sammen med vennene hans, våger å tilbringe en natt på museets eiendom - som har blitt ansett som hjemsøkt. Ungdommene utforsker museet, og oppdager at samtidig som professoren var på en av hans utflukter, hadde to nerder fra den lokale videregående skolen brutt seg inn i museet og ved et uhell løslatt onde ånder fra en utstilling. Disse åndene, kjent som «ixupi» trakk «livets essens» fra mennesker frem til åndene ble fanget av et fiktivt sør-amerikansk urfolk kalt Zapana. Ixupi er assosiert med kjemiske elementer og materialer, blant annet sand, metall eller elektrisitet, som åndene kan holde til i. Disse førte til at de uheldige tenårene, og til slutt professoren selv, nå var døde.

Spilleren får derfor i oppgave å fange de 10 åndene før solen stiger (selv om det ikke pålegges noen faktisk tidsbegrensning for spillet) og frigjøre de fangede spøkelsene til den savnede professoren og tenåringene. For å oppdage alle disse elementene, må spilleren utforske hele museet ved å passere oppgaver av forskjellig vanskelighetsgrad, labyrinter og hemmelige passasjer. Underveis kan spilleren også finne tekster og dokumenter i spillet som handler om professoren, og eiendelene til de to studentene som utvider bakgrunnshistorien.

## Referanser



## Eksterne lenker
*
Canvey Island

**Canvey Island** er en øy i munningen av Themsen i England. Siden hele øya er drenert sjøbunn og ligger under havoverflaten er den også ofte utsatt for flom, blant annet under Nordsjøflommen i 1953 som kostet 58 øybeboere livet. Øyas hovedindustri var frem til tidlig 1900-tall jordbruk. Mellom 1911 og 1951 var Canvey Island den raskest voksende badebyen i Storbritannia.

Canvey Island har to halvprofesjonelle fotballag – Canvey Island F.C. og Concord Rangers F.C.

## Eksterne lenker
*
Meldedvergmåler

**Meldedvergmåler** (*Eupithecia simpliciata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*). Den er funnet spredt nord til Hordaland i Norge.

## Utseende
En liten (vingespenn 21 – 23 mm), slank, blekt brungrå måler uten påfallende fargetegninger. Forvingen har en oval, mørk flekk i midten og to lyse og fire mørke tverrbånd, men disse er vanligvis noe utydelige, dessuten en smal, hvit, siksak-stripe langs ytterkanten som fortsetter på bakvingen. Larven er lyst gråbrun med tallrike små, hvite vorter og en del ganske korte, hvite børster. Langs ryggen har den en rekke av Y-formede, mørkebrune flekker.

## Levevis
Arten finnes ved kysten, på strandenger og marskland. Larvene utvikler seg på frøemnene til ulike melder (slektene *[[Atriplex]]* og *[[Chenopodium]]*). De voksne målerne flyr i juli – august.

## Utbredelse
Arten finnes i det meste av Europa og i Nord-Asia. I Norge er den funnet her og der langs kysten nord til Hordaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia simpliciata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Bånddvergmåler

**Bånddvergmåler** (*Eupithecia sinuosaria*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*). Den er funnet nord til Hordaland i Norge.

## Utseende
En liten (vingespenn 18 – 23 mm), slank, lysgrå måler. Den kjennes forholdsvis lett på forvingens brune tverrbånd, og er en av de mer kontrastrikt fargede dvergmålerne (*[[Eupithecia]]* spp.). **Forvingen** er lyst brungrå, nær roten med et hvitkantet, grått tverrbånd. Utenfor dette er det et svartkantet, rødbrunt tverrbånd som er omtrent dobbelt så bredt ved vingens forkant som ved bakkanten. Nær vingespissen er det en firkantet, mørk flekk og ved bakhjørnet en liten, rund, mørk flekk. **Bakvingen** er silkeaktig gråhvit. Larven er lang og tynn, grønn med tallrike små, hvite vorter.

## Levevis
Larvene lever på frøemnene til ulike melder (*[[Atriplex]]* spp. og *[[Chenopodium]]* spp.). 

## Utbredelse
Arten finnes i Europa og Nord-Asia. I Norge er den funnet nord til de nordlige delene av Hedmark, Oppland og Hordaland. 

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia sinuosaria''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Eikedvergmåler

**Eikedvergmåler** (*Eupithecia dodoneata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*) og finnes langs kysten til Rogaland i Norge.

## Utseende
En liten (vingespenn 16 – 19 mm), slank, gråspraglete måler. Forvingen er forholdsvis kontrastrikt tegnet med mørke tverrbånd og en smal, svart flekk. Larven er blekbrun (brun-beige) med en rekke av mørkebrune, pilformede flekker langs ryggen og hvite tegninger på sidene. Den har en del korte børster og kroppen er overstrødd med små, hvite vorter.

## Levevis
Arten lever i løvskog, skogkanter, hager og parker. De voksne målerne flyr fra kveldingen og utover i mai – juni, og kommer gjerne til lys. Larvene lever på blomstene av eik (*Quercus* spp.) og hagtorn (*Crataegus* spp.). 

## Utbredelse
Arten forekommer i Nord-Afrika, og i Europa bortsett fra lengst i nordøst.
I Norge finnes den bare langs kysten vest til Rogaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia dodoneata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Augustdvergmåler

**Augustdvergmåler** (*Eupithecia pusillata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*) og finnes over hele Norge bortsett fra Finnmark.

## Utseende
En liten (vingespenn 17–21 mm), slank, grå måler. Forvingen er forholdsvis kontrastrikt farget, med markerte, lyse og mørke tverrbånd og korte, svarte lengdestreker. Den mangler ofte en svart flekk midt i vingen. Larven har en del korte børster og tallrike små, hvite vorter. Kroppen er grønn, langs ryggen har den enten en enkel, mørk ryggstripe eller en rekke av klokkeformede, mørkbrune flekker.

## Levevis
Artens norske navn er litt misvisende da man kan treffe på de voksne målerne like fra juli til begynnelsen av oktober. Larvene lever på einer (*Juniperus communis*) og en del plantede bartrær.

## Utbredelse
Arten finnes i hele Europa og i det nordlige Asia. Den finnes over alt i Norge nord til Troms.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. 
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. 

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia pusillata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Grandvergmåler

**Grandvergmåler** (*Eupithecia tantillaria*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*) og finnes nord til Nord-Trøndelag i Norge.

## Utseende
En liten (vingespenn 16 – 19 mm), slank, grå måler. Forvingen er lyst grå, litt mørkere i et avgrenset felt ved roten og i et bredt, mørk-kantet tverrbånd rundt midten. Midt i dette båndet sitter en kommaformet, svart flekk. Larven er naken, lang og slank, ensfarget gulbrun.

## Levevis
Larvene lever på gran (*Picea abies*), av og til også på andre bartrær. De voksne målerne flyr i mai – juli.

## Utbredelse
Arten finnes over hele Europa og i de nordlige delene av Asia.
I Norge er den funnet nord til Nord-Trøndelag, men den er sjelden på Vestlandet, utenfor granas naturlige utbredelse.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia tantillaria''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Ingrid Schulerud

**Ingrid Schulerud** (født 1959) er en norsk diplomat. Hun var fra 2015 til 2019 ambassadør ved Norges ambassade i Brussel. Hun var fagdirektør i Utenriksdepartementet da hun i statsråd 19. april 2015 ble utnevnt til ambassadør i Brussel.

Schulerud er utdannet cand.mag. og begynte i utenrikstjenesten i 1988. Hun ble utnevnt til byråsjef i Utenriksdepartementet i 1999 og var seniorrådgiver 2002–2005, avdelingsdirektør 2005–2007, seniorrådgiver 2007–2011 og fagdirektør 2011–2015.

Hun er datter av Mentz Schulerud og derved niese av Anne-Cath. Vestly. Hun giftet seg med Jens Stoltenberg 14. august 1987, og sammen har de to barn. Deriblant Catharina Stoltenberg i elektronikaduoen Smerz.

## Referanser


## Eksterne lenker
* 
* 
*  Intervju i Dagbladet
*  Intervju i Aftenposten
*  Profil i Aftenposten
Lyngdvergmåler

**Lyngdvergmåler** (*Eupithecia nanata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*) og finnes langs kysten nord til Nordland i Norge.

## Utseende
En liten (vingespenn 13 – 20 mm), spinkel, lysgrå måler. Den er ganske variabel i størrelse og vingetegninger, men kan vanligvis kjennes på de påfallende smale vingene. **Forvingen** har vanligvis et ganske markert, bredt, mørkere tverrbånd i midten, dette er kantet på begge sider med doble, hvite striper. Bakvingen er litt blekere enn forvingen. Larven er lang og slank, blekt gulbrun med tegninger som er rosa til mørkt rosabrune. På ryggen har den en rekke av pileformede flekker, øverst oppe på sidene en oppbrutt, mørk sidestripe. Lenger nede på sidene har den en rekke av hvite, Y-formede flekker som ikke er bundet sammen til en sidestripe.

## Levevis
Larvene lever på røsslyng (*Calluna vulgaris*), og arten finnes på heier der denne vokser. Voksne målere kan påtreffes fra mars til september, arten har gjerne to, litt uregelmessige, generasjoner hver sommer.

## Utbredelse
Arten finnes over det meste av Europa, unntatt lengst i sørøst, og i det nordlige Asia. I Norge forekommer den nord til den sørlige delen av Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia nanata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
USAs helse- og omsorgsminister

**USAs helse- og omsorgsminister** (*Secretary of Health and Human Services*) er sjef for Helse- og omsorgsdepartementet i USAs regjering og har ansvar for føderal helse- og sosialpolitikk. Ministeren utnevnes av presidenten med godkjennelse av Senatet.

## Liste over USAs helse- og omsorgsministre siden 1979

## Eksterne lenker
* 
* Helse- og omsorgsdepartementet
T-test

En **t-test** (også kalt **Students t-test**) er en statistisk hypotesetest basert på Students t-fordeling. Den brukes gjerne for å teste om gjennomsnittsverdien i et normalfordelt datasett er signifikant forskjellig fra en nullhypotese, om det er signifikant forskjell mellom gjennomsnittsverdiene i to datasett, eller om stigningstallet til en regresjonslinje er signifikant forskjellig fra null.

Testen er en av de mest kjente og brukte testene blant annet innen psykologisk arbeid og forskningsmetoder.

## To utvalg
Det finnes to varianter av t-tester for to utvalg, *paret t-test* og *uavhengig/uparet t-test*. 

### Paret t-test
Benyttes når de to datasettene kommer fra det samme utvalget, eller når korrelasjonskoeffisienten mellom de to settene er høy.

Dersom man i et eksperiment gjør en måling i den samme gruppa deltagere to ganger, for eksempel en måling av oppmerksomhet om morgenen og en på ettermiddagen, for å se etter en effekt forårsaket av tid på døgnet, vil man vanligvis bruke en paret t-test.

### Uavhengig t-test
Benyttes når de to datasettene kommer fra to forskjellige utvalg. Også kalt *uavhengige utvalgs/gruppers t-test*. I en måling av oppmerksomhet kunne man ha gjort en uavhengig t-test ved å sammenligne personer som drikker kaffe til frokost sammenlignet med personer som ikke drikker kaffe til frokost.

## Referanser
Hundhammeren

**Hundhammeren** er et område i tettstedet Malvik i Malvik kommune i Trøndelag. Området strekker seg fra kommunegrensen til Trondheim og til Saksvik. Hundhammeren ligger ned mot Trondheimsfjorden, ca. 1,5&nbsp;km vest for Vikhammer og omtrent 4&nbsp;km øst for Ranheim. Hundhammeren, Saksvik, Vikhammer og Malvik danner tilsammen ett felles tettsted og har tilsammen  innbyggere ().

Området består av en del skog og noe landbruk, men for det meste boligbebyggelse i form av eneboliger, rekkehus og blokker.

Navnet er mest sannsynlig en sammensetning av «hund» og «hammer» i betydningen «berghammer».

## Offentlig kommunikasjon
Hundhammeren har bussforbindelde til Trondheim, fra flere steder langs Malvikveien (Gamle E6). I tillegg går det lokalbuss fra Værestrøa til Trondheim.

Den nærmeste stoppestedet for lokaltog er Vikhammer stasjon, ca. 3 kilometer østover, og det nærmeste stoppested for Nordlandsbanen og Meråkerbanen er Trondheim sentralstasjon, ca. 10 kilometer vestover. Den nedlagte jernbanestasjonen  Hundhammeren stasjon, ligger på Hundhammeren.

Nærmeste flyplass er Trondheim lufthavn Værnes på Stjørdal, ca. 20&nbsp;km østover.

Europavei 6 går i tunnel gjennom Øvre Hundhammeren.

## Referanser
Randi Lillealtern

**Randi Lillealtern** (født 1975) er journalist og programleder var ansatt i NRK i 20 år. Hun har siden 2017 vært journalist og podkastprodusent i Historiebruket. 

Lillealtern ble utdannet journalist i Volda i 2000. 

Fra 1997 til 2000 var hun sommer- og tilkallingsvikar i NRK P3. Hun ble fast ansatt i 2000 og var de første årene programleder og vaktsjef i ''P3-nyheter'', reporter i ''Her og nå'' på NRK P1, vaktsjef og gruppeleder i *Kaliber* på NRK P3 og reporter i ''P3NÅ''. Fra 2005 til 2011 var hun programleder i radioprogrammet *[[Språkteigen]]* på P2. Fra 2011 til 2014 var hun Nyhetsjournalist i NRK Trøndelag hvor hun var programleder i *God morgen Trøndelag* og vaktsjef for *[[Midtnytt]]*. Hun var deretter prosjektleder for publisering, nett og sosiale medier i NRK Viten.

I 2017 begynte hun som journalist i produksjonsselskapet Historiebruket. Fra 2018 til 2020 var hun redaksjonssjef i produksjonsselskapet Munck Studios, før hun returnerte til Historiebruket som podkastprodusent og kursholder.

## Referanser
Faks

**Faks** kan sikte til:

* Faks (gras)
* Telefaks, en telekommunikasjonsteknologi
* Faks-lodde, hannen hos fiskearten lodde
Mari Kjetun

**Mari Kjetun** (født 20. februar 1966 i Bodø)  er en norsk forfatter og skribent fra Asker. Kjetun er medlem av Norske Barne- og Ungdomsbokforfattere  og er utdannet økonom.

Hun debuterte på Gyldendal med barneboka *[[Tyver, trøbbel og en lysende komet]]* i 2009, som vant Gyldendal og Norlis konkurranse om beste barnebokmanus i 2008. Oppfølgeren *Røre, rabalder og en sulten sjiraff* kom i august 2010 på Gyldendal. Begge er også utgitt som lydbok på Lydbokforlaget, innlest av Cici Henriksen.

I 2011 kom boka *Helt Max i dyreparken* beregnet på barn som akkurat har lært å lese. Oppfølgerne er *Helt Max i Afrika *(2012),  *Helt Max fyrtårnflaks *(2013) og *Helt Max fallskjermsjiraff *(2014) - samtlige illustrert av Johan Egerkrans.  

I 2014 kom ungdomsromanen *I sjuende himmel – NOT!* på Gyldendal.

Kjetun har også skrevet for Saltos bokhylle på Gyldendal Undervisning, hvor hun i 2014 kom med titlene *Pilotpiratene *og *Kattekameratene*, i 2015 med *Sara Sol* og i 2016 med *Hulesteinens hemmelighet.*

I 2017 skrev hun manus til musikkdramaet "Gru, glam & glitter!" for Den kulturelle skolesekken i Akershus. Stykket ble vist 35 ganger for over 6500 elever.

I 2019 ble hennes første faktabok "Svaret er sjiraff" utgitt på Cappelen Damm. Boka er ei lettlestbok i serien "Løveunge". I 2022 kom "Søt og farlig" i samme serie. I 2023 kom faktaboka "Verdens rareste" ut i serien "Min første leseløve", også på Cappelen Damm.

Hun er utgitt på svensk og dansk: I 2012 kom *Mera Max: Max i djurparken* og i 2013 *Mera Max : Max i Afrika* på Rabén & Sjögren. I 2014 kom *Helt Max i Afrika* som e-bok i den danske skoleportalen *Villeby* og i 2015 utga Forlaget Carlsen  *Max i zoo* og *Max i Afrika.*

Kjetun skriver også interiørreportasjer og reiselivsartikler i norske ukeblader og magasiner. 

## Bibliografi
* *Tyver, trøbbel og en lysende komet*, barnebok, Gyldendal (2009)
* *Røre, rabalder og en sulten sjiraff*, barnebok, Gyldendal (2010)
* *Helt Max i dyreparken*, barnebok, Gyldendal (2011)
* *Helt Max fyrtårnflaks*, barnebok, Gyldendal (2013)
* *Helt Max i Afrika*, barnebok, Gyldendal (2012)
* *I sjuende himmet. NOT*, ungdomsbok, Gyldendal (2014)
* *Helt Max fallskjemsjiraff*, barnebok, Gyldendal (2014)
* *Pilotpiratene*, Salto bokhylle-bok, Gyldendal (2014)
* *Kattekameratene*, Salto bokhylle-bok, Gyldendal (2014)
* *Sara Sol*, Salto bokhylle-bok, Gyldendal (2015)
* *Hulesteinens hemmelighet*, Salto bokhylle-bok, Gyldendal (2016)
**Gru, glam & glitter,* musikkdrama, Den kulturelle skolesekken i Akershus (2017)
**Svaret er sjiraff*, lettlest faktabok, Cappelen Damm (2019)
**Søt og farlig*, lettlest faktabok, Cappelen Damm (2022)
**Verdens rareste,* lettlest faktabok, Cappelen Damm (2023)

## Referanser


## Kilder
*Presentasjon av Mari Kjetun i Forfatterkatalogen på Forfattersentrums nettsider

## Eksterne lenker
* Artikkel om Kjetun i Asker og Bærums Budstikke (2008-12-15)
* Kjetun på Gyldendal Norsk Forlag 
* Kjetun hos Lydbokforlaget
* Rabén & Sjögren - Max i Djurparken
* Rabén & Sjögren - Max i Afrika
* Mari Kjetuns hjemmeside
Bjørn Heyerdahl

**Bjørn Tore «Bøllo» Heyerdahl** (født 22. juni 1978) er en norsk black metal-musiker best kjent under navnet **Tormentor**, gitarist i Gorgoroth.

## Biografi
**Tormentor** ble med Infernus i Gorgoroth i 1996, og deltok som gitarist og låtskriver på de to Gorgoroth-studioalbumene *[[Destroyer, or About How to Philosophize With the Hammer|Destroyer]]* (1998) og *[[Incipit Satan]]* (2000).

Etter å ha turnert med bandet i Europa og Sør-Amerika valgte han å forlate bandet i 2002. Han gjorde dog en avskjedsopptreden som live-gitarist på bandets konsert i Bergen i april 2003. I slutten av 2007 oppstod det interne konflikter i Gorgoroth, noe som førte til at Infernus måtte bygge opp igjen bandet fra grunnen av. Tormentor ble i 2008 igjen fast medlem av Gorgoroth.

Tormentor var også en av grunnleggerne av det norske bandet Orcustus. Det selvtitulerte debutalbumet ble gitt ut i 2009.

Videre har han også deltatt i sideprosjektene **Desekrator** (1998) og **Norwegian Evil** (2005) – begge prosjekter hvor Infernus også har deltatt. Tormentor spilte også bass på Gaahlskaggs *Erotic Funeral*.

## Diskografi
**Gorgoroth**
* *[[Darkthrone Holy Darkthrone]]* (Hyllestalbum til Darkthrone) (Låten «Slottet i det fjerne») (1998)
* *[[Destroyer, or About How to Philosophize With the Hammer|Destroyer]]* (1998)
* *[[Incipit Satan]]* (2000)
* *[[Originators of the Northern Darkness - A Tribute til Mayhem]]* (Hyllestalbum til Mayhem) (Låten «Life Eternal») (2001)

**Orcustus**
* *Demo 2002* (2002)
* *World Dirtnap* 7" (2003)
* *Wrathrash* 7" (2005)
* *Orcustus* (2009)

**Desekrator**
* *Demo* (1997)
* *Metal for Demons* (1998)
* *Hot in the City/Overdose/Take Us to the Pub* (3 x 7" picture-disc vinyl) (1999)

**Gaahlskagg**
* *Erotic Funeral Party I* (Splitt med Stormfront) (1999)
* *Erotic Funeral* (2000)

**Norwegian Evil**
* *A Norwegian Hail to VON* – gatefold dobbel 7" med Amok, Taake og Urgehal) (2005)

## Referanser


## Eksterne lenker
* 
* 
*  Tormentor hos MySpace